**TERVEZZÜNK MÁSKÉPP!**

**Oktatói/szakfelelősi workshop a kurzusok újragondolásához**

A workshoppal az a célunk, hogy az ELTE BTK oktatóit, szakfelelőseit segítsük a kurzusaik eredményes továbbgondolásában annak érdekében, hogy minden hallgatójuk tanulását sikeresen támogathassák. A workshopon foglalkozunk azzal, hogy hogyan lehet a kurzusleírásokat a hallgatók számára informatívvá és vonzóvá tenni, hogyan lehet a kurzusok középpontjába állítani a hallgatók tanulását, világossá tenni a mindenki számára elérendő tanulási eredményeket, és mindehhez hogyan lehet megválasztani a megfelelő tanulási tevékenységeket, értékelési módszereket.

A workshopon az oktatókat egy kiválasztott saját kurzus újragondolásában támogatjuk, valamint elő kívánjuk segíteni a szakok képzési programjának átgondolását és az oktatók közti tapasztalatok megosztását. A workshopot azoknak az oktatóknak ajánljuk, akik szívesen foglalkoznak az adott szakon az oktatás fejlesztésével, a későbbiekben szívesen segítenék majd kollégáikat is a kurzusok eredményes kialakításában, valamint szívesen dolgoznak az adott szak oktatásához kötődően az oktatók közti együttműködés erősítésén.

A workshop 5x45 perces időtartamú, amit igény szerint egy olyan további 5x45 perces workshop követ, amely a szakok képzési programjára fókuszál, segít az egyes kurzusok összehangolásának átgondolásában, a képzési program egészének eredményesebb, a hallgatók sikeres tanulását jobban elősegítő tervezés kialakításában.

A workshopra, kérjük, hozza magával a kiválasztott kurzusának leírását/tematikáját és saját laptopját!

A workshop időpontja: 2019. november 29. 12.00-16.00

Helye: BTK Szakmódszertani Központ, II. emelet 1. terem

A workshopot tartják:

Dr. Kálmán Orsolya és Dr. Lénárd Sándor

 ELTE PPK NI Felsőoktatás-pedagógiai Módszertani Központ

kalman.orsolya@ppk.elte.hu

lenard.sandor@ppk.elte.hu